Stigsnæsverket

Stigsnæsverket er et kombinert kullkraftverk og oljekraftverk på Stigsnæs i Skælskør, Slagelse kommune på det sørvestre Sjælland i Danmark. Det har en installert produksjonskapasitet på 455 MW fordelt på to blokker / turbiner. Operatør er DONG Energy.

Anlegget ble utbygd i 1966–1970. Brenselstypen er kull og subsidiært olje. Det kan også fyres på biomasse og naturgass. Det er landets tiende største kraftverk målt etter installert produksjonseffekt. I 1999 ble det anlagt et gips-produserende renseanlegg som fjerner 98 prosent av svovelet.

De totale CO2-utslippene ble kraftig redusert i 2008 og var ca. 579 700 tonn, mens det samme årets kvote var 389 500 tonn.

Se også
 Liste over verdens største kullkraftverk

Referanser

Eksterne lenker
 IndustCards – «Coal-Fired Plants in Denmark».
 Dong Energy – «Stigsnæsværket».

Kullkraftverk i Danmark
Oljekraftverk i Danmark
Gasskraftverk i Danmark
Varmekraftverk i Danmark
DONG Energy
Slagelse kommune